Συντεταγμένες: 35°0′0″N 25°23′0″E﻿ / ﻿35.00000°N 25.38333°E﻿ / 35.00000; 25.38333

Ο **Κερατόκαμπος** (κάτοικοι 81 το 2011) είναι παραθαλάσσιος οικισμός της κοινότητας Άνω Βιάννου του δήμου Βιάννου. Ανήκε στην Επαρχίας Βιάννου του Νομού Ηρακλείου. Αποτελεί επίνειο της Άνω Βιάννου. Το μήκος της ακτής του είναι περίπου 7 χιλιόμετρα. 

Η παραλία του αποτελεί αξιοθέατο και εκεί καταλήγει το φαράγγι του Καβουσίου.
Το χωριό είναι νέο, καθώς ιδρύθηκε μετά τη δεκαετία του '50. Η κύρια ασχολία των κατοίκων είναι η καλλιέργεια κηπευτικών (αγγούρι, ντομάτα, πιπεριά), τα θερμοκήπια και ο τουρισμός. Κεντρικός ναός είναι αυτός του Αγίου Παντελεήμονα.

Φυσική εξέταση
--------------

Στα βόρεια της ακτής του βρίσκεται η κοιλάδα του Κερατοκαμπίτη ποταμού. Ο ποταμός αυτός ακολουθεί πορεία μέσα από το άγριο φαράγγι της Πορτέλας, το οποίο συνεχίζεται σε ένα μικρότερο φαράγγι. Το φαράγγι αυτό λέγεται «*Του Πισκόπη το Πήδημα*» από έναν θρύλο που διασώζεται από την περίοδο της Τουρκοκρατίας. Ο θρύλος μιλά για έναν επίσκοπο που έτρεχε έφιππος να ξεφύγει από τους Τούρκους που τον καταδίωκαν. Με το που έφτασε στην άκρη του φαραγγιού, το άλογό του πήδηξε μακριά και κατάφερε να περάσει απέναντι. Έτσι, σώθηκε ο επίσκοπος και λέγεται ότι σε ένδειξη ευγνωμοσύνης προς τον Άγιο Γεώργιο (σε αυτόν απέδωσε τη σωτηρία) έχτισε το σημερινό ναό του Αγίου Γεωργίου.

Στην περιοχή ευδοκιμεί το τροπικό φυτό αρμυρίκι, το οποίο ζει με θαλασσινό νερό.

Ιστορικά στοιχεία
-----------------

### Θεωρίες για την προέλευση του ονόματος

Διάφορες θεωρίες υπάρχουν για την προέλευση του ονόματος του οικισμού. Κατά τον Σπρατ, ναυτικό περιηγητή (19ος αιώνας) , προέρχεται από την αρχαία πόλη Κεραία. Άλλοι διατείνονται ότι το όνομα προήλθε από τις κερατιές, όπως λέγονται οι χαρουπιές, οι οποίες βρίσκονται πίσω από την κοιλάδα του Κερατόκαμπου. Μια άλλη υπόθεση συνδέει την ονομασία με τον ασβεστολιθικό βράχο 617μ. ο οποίος βρίσκεται στα βόρεια του όρμου, το επονομαζόμενο Κέρατο. Το έξαρμα αυτό είναι ορατό από όλα τα μέρη και από τα παλιά τα χρόνια προσέλκυε την προσοχή των επισκεπτών. Από την κορυφή του μπορεί κανείς να διακρίνει ολόκληρη την περιοχή της Βιάννου.

### Αρχαιολογική αξία

Η ευρύτερη περιοχή έχει σημαντική αρχαιολογική αξία. Εδώ κοντά λατρευόταν η Μινωίτισσα θεά του τοκετού Ειλείθυια. Επίσης, η αρχαιότερη ονομασία για τη χαρουπιά είναι κερατωνία ή κερωνία, πράγμα που επιβεβαιώνει κάπως μία από τις εκδοχές για την προέλευση της ονομασίας.

Αρχαιολογικές έρευνες έφεραν στο φως ίχνη από τα ερείπια ενός ενετικού φρουρίου , που θεωρείται ότι κτίστηκε για να αντιμετωπιστούν οι πειρατικές επιδρομές. Σύμφωνα με μια άποψη, στο βράχο Κέρατο ή Βίγλα βρίσκονται πιθανότατα τα ερείπια της αρχαίας πόλης Κεραίας, κάτι που στηρίζεται σε αρχαιολογικά ευρήματα, όπως και στα αρχαία αντικείμενα που βρέθηκαν στο Νυχτεριδόσπηλιο, το μεγαλύτερο σπήλαιο στην περιοχή.

### Σύγχρονη ιστορία

Την περίοδο των Επαναστάσεων κατά των Τούρκων, στον Κερατόκαμπο μεταφέρονταν πολεμοφόδια. Επίσης, το λιμάνι του εξυπηρέτησε τις αποβιβάσεις των επιδρομέων. Αξιοσημείωτο είναι ότι τον περασμένο αιώνα στον τόπο αυτό λειτουργούσε τελωνείο, με διορισμένο τελώνη.

Ο Κερατόκαμπος άρχισε να οικοδομείται και να κατοικείται από τη δεκαετία του ‘50 και έπειτα. Μέχρι τότε, το μόνο που υπήρχε στην περιοχή ήταν κάποια μικρά οικοδομήματα- αποθήκες, που εξυπηρετούσαν τους εμπόρους στην αποθήκευση των προϊόντων τους (λάδι, χαρούπια, κίτρα κλπ.). Τα κτίρια αυτά ήταν γνωστά με το όνομα *Μαγατζέδες* και δημιουργήθηκαν στα 1900-1930. 

Την περίοδο αυτή (αρχές 20ού αιώνα), ο οικισμός ήταν μια Σκάλα (μικρό εμπορικό κέντρο) και είχε ιδρυθεί από την Κρητική Πολιτεία ως σταθμός για τη φορτοεκφόρτωση εμπορευμάτων από και προς άλλες πόλεις και οικισμούς της Κρήτης, καθώς το οδικό δίκτυο δεν ήταν τότε επαρκές.

Στους Μαγατζέδες εγκαταστάθηκε αργότερα και το πρώτο τηλέφωνο της περιοχής, ώστε να εξυπηρετηθεί η επικοινωνία.

Σταδιακά, μετά τη δεκαετία του ‘80, αναπτύχθηκε η τουριστική υποδομή και ο Κερατόκαμπος, όπως και το γειτονικό Καστρί, δέχονται πολλούς τουρίστες σε ετήσια βάση.

Πολιτιστικά στοιχεία
--------------------

Στο χωριό δραστηριοποιείται πολιτιστικός σύλλογος, με την επωνυμία «Η Βίγλα». Ιδρύθηκε από κατοίκους και φίλους το 1996 και στοχεύει στην ποιοτική παρέμβαση στο φυσικό περιβάλλον της περιοχής, εκτός από την προβολή του τόπου.

Στην περιοχή βρίσκεται και η Πινακοθήκη Βιάννου «Σάββας Πετράκης», με σημαντικά εικαστικά έργα, που έχει χαρακτηριστεί ως η νοτιότερη πινακοθήκη της Ευρώπης 

Η μουσική παράδοση του Κερατόκαμπου κυριαρχείται από το μαντολίνο και το βιολί, με επιρροές από τη Σητειακή Σχολή.

Βιβλιογραφία
------------

* *Τουριστικός Οδηγός*, έκδοση Δήμου Βιάννου.

Παραπομπές
----------

1. ↑  Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός Αρχειοθετήθηκε 2015-12-22 στο Wayback Machine..
2. ↑  Δ. Βιάννου / Canyoning στο φαράγγι του Καβουσίου[*νεκρός σύνδεσμος*]
3. ↑  Οι Ωραιοτερεσ Παραλιεσ Τησ Κρητησ
4. ↑  «Αρχική». *beta* (στα Αγγλικά). Ανακτήθηκε στις 11 Μαρτίου 2024.

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Βιάννου |
| --- |
|  |
| 
* Αγία Μονή
* Αγία Παρασκευή
* Άγιος Βασίλειος
* Άγιος Δημήτριος
* Άγιος Ιωάννης
* Άγιος Νικόλαος\*
* Αμιράς
* Άνω Βιάννος
* Άνω Βίγλα
* Άνω Κόρνιας
* Άρβη
* Αφράτι
* Βαχός
* Βαχουδιανός Ξερόκαμπος
* Δέρματος
* Έμπαρος
* Θωμαδιανό
* Καλάμι
* Καστρί
* Κάτω Βιάννος
* Κάτω Βίγλες\*
* Κάτω Σύμη
* Κατωφύγι
* Καψάλη
* Κερατόκαμπος
* Κεφαλοβρύσι
* Κοκκαλαρά\*
* Κολύμποι
* Κρεββατάς
* Λατόμια (Πεύκου)
* Λατόμια (Ηρακλείου)
* Λουτράκι (Άνω Βιάννου)
* Λουτράκι (Κάτω Σύμης)
* Μάρθα
* Μέση
* Μιλλιαράδες
* Μονομπούκα
* Νέα Άρβη
* Ξενιάκος
* Ξερόκαμπος
* Πατέλες
* Περβόλα
* Πεύκος
* Σκαφίδια
* Σταυριά\*
* Συκολόγος
* Συνδονία
* Τέρτσα
* Φασκομηλιά
* Φαφλάγκος\*
* Χόνδρος
* Ψαρή Φοράδα
 |
|  |
| 
* Έδρα: Άνω Βιάννος
* \*(Οικισμοί με μη μόνιμο πληθυσμό)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Βιάννου (ανά κοινότητα) |
| --- |
|  |
| Κοινότητα Αγίου Βασιλείου | 
* Άγιος Βασίλειος
* Λατόμια
* Νέα Άρβη
* Ξερόκαμπος
 |
|  |
| Κοινότητα Αμιρά | 
* Αμιράς
* Άρβη
* Κολύμποι
* Πατέλες
 |
|  |
| Κοινότητα Άνω Βιάννου | 
* Αγία Μονή
* Άγιος Νικόλαος\*
* Άνω Βιάννος
* Καψάλη
* Κερατόκαμπος
* Λουτράκι (Κ.Άνω Βιάννου)
* Μονομπούκα
 |
|  |
| Κοινότητα Αφρατίου | 
* Αφράτι
 |
|  |
| Κοινότητα Βαχού | 
* Βαχός
* Βαχουδιανός Ξερόκαμπος
 |
|  |
| Κοινότητα Εμπάρου | 
* Έμπαρος
* Θωμαδιανό
 |
|  |
| Κοινότητα Καλαμίου | 
* Αγία Παρασκευή
* Καλάμι
* Κάτω Βίγλες\*
* Σκαφίδια
* Σταυριά\*
* Συνδονία
* Φαφλάγκος\*
* Ψαρή Φοράδα
 |
|  |
| Κοινότητα Κάτω Βιάννου | 
* Κάτω Βιάννος
* Μέση
 |
|  |
| Κοινότητα Κάτω Σύμης | 
* Κάτω Σύμη
* Λουτράκι (Κ.Κάτω Σύμης)
 |
|  |
| Κοινότητα Κεφαλοβρυσίου | 
* Κεφαλοβρύσι
* Κρεββατάς
 |
|  |
| Κοινότητα Μάρθας | 
* Μάρθα
 |
|  |
| Κοινότητα Μιλλιαράδων | 
* Μιλλιαράδες
 |
|  |
| Κοινότητα Ξενιάκου | 
* Κατωφύγι
* Ξενιάκος
 |
|  |
| Κοινότητα Πεύκου | 
* Άγιος Δημήτριος
* Άνω Κόρνιας
* Κοκκαλαρά\*
* Λατόμια (Κ.Πεύκου)
* Πεύκος
 |
|  |
| Κοινότητα Συκολόγου | 
* Άνω Βίγλα
* Συκολόγος
* Τέρτσα
 |
|  |
| Κοινότητα Χόνδρου | 
* Άγιος Ιωάννης
* Δέρματος
* Καστρί
* Περβόλα
* Φασκομηλιά
* Χόνδρος
 |
|  |
| 
* Έδρα: Άνω Βιάννος
* \*(Οικισμοί με μη μόνιμο πληθυσμό)
 |

 |